ध्वजारोहण के साथ महामंडल विधान शुरू
भोपाल। चौक स्थित दिगंबर जैन धर्मशाला में गुरुवार की सुबह घटयात्रा व ध्वजारोहण के साथ मज्जिनेंद्र रक्षाबंधन महामंडल विधान का शुभारंभ हुआ। जय अरिहंत और जय जिनेंद्र के जयकारों के बीच प्रतिष्ठाचार्य ब्रह्मचारी सुमत व अनिल जैन ने मंडप व पात्र शुद्धि के बाद विधान प्रारंभ किया। विधान के पात्र इंद्र-इंद्राणियों ने पूजा-अर्चना की और भक्ति नृत्य किया। आर्यिका विज्ञानमति माता ने विधान के महत्व पर पखाश डाला। उन्होंने कहा कि हम सभी को संस्कृति, संस्कारों की रक्षा के साथ राष्ट्र की सुरक्षा व विकास का संकल्प भी लेना चाहिए। प्रवक्ता अंशुल जैन ने बताया मंदिर ट्रस्ट के अध्यक्ष प्रमोद हिमांशु, नरेंद्र वंदना, विनोद जैन, मनोज बांगा, अशोक सिंघई व संजय जैन ने आर्यिका माता को श्रीफल भेंट किए। विधान का समापन 27 दिसंबर को विश्वशांति यज्ञ और रथ यात्रा के साथ होगा।
hin_Deva hin_Deva